«Қырҭтәыла азакәан инақәыршәаны, зус ӡбоу абаандаҩы азыӡба ихигоит Қырҭтәыла аҵакырадгьыл аҿы», — иҳәеит аиустициа аминистр Рати Брегаӡе ателееилахәыра «Имеди» аҿы даныҟаз.
Аминистр ишиҳәаз ала, зус ӡбоу абаандаҩы аҽыхшәтәразы аҳәаанырцәҟа ииагара апрецедент иҟам.
«Зус рыӡбаз абаандаҩы аҳәаанырцәҟа ииагара закәаным, уи аҩыза апрецедент иҟам. Еиҭасҳәоит, ҳара еснагь азакәан ҳақәныҟәоит, ҳәарада, аҳақьымцәа рыбжьагара инақәыршәаны, иҵаҵгәырку ашьаҭа иҟамкәа абахҭа ашә изааҳартуам», — иҳәеит Рати Брегаӡе.